ཞེས་སོགས་ཁ་གསལ་གཏིང་གསལ་གྱི་སྒོ་ནས་བསམ་འཆར་བཏོན་ཡོད།བཀྲ་ཤིས་ཚེ་རིང་ལགས་ཀྱིས་ཕུལ་བའི་སྙན་ཞུ་དེའི་ཐད་ཕྱི་ལོ་༢༠༠༧ཟླ་༧ཚེས་༧ནས་༨བར་ཉིན་གཉིས་རིང་གོང་རིམ་འབྲེལ་ཡོད་ཀྱིས་མཆན་བཀོད་མཛུབ་སྟོན་ལྟར་རྒྱ་ནག་གི་རྒྱལ་ཁབ་མི་རིགས་ལས་དོན་ཨུ་ཡོན་ལྷན་ཁང་གི་དྲིལ་བསྒྲགས་སྡེ་ཚན་ནས་ཆེད་ལས་མཁས་པའི་བཞུགས་མོལ་ཚོགས་འདུ་ཞིག་ཆེད་དུ་བསྐོངས་ཏེ།སློབ་གྲྭ་ཆེ་མོ་དང་ཚན་རྩལ་ཞིབ་འཇུག་ཁང༌།གསར་འགྱུར་བརྒྱུད་ལམ་སོགས་སྡེ་ཚན་ཁག་ནས་ཕེབས་པའི་ཆོལ་ཁ་གསུམ་གྱི་བོད་རིགས་མཁས་དབང་རྣམ་པར་དགོངས་ཚུལ་གསུངས་བཅུག་པ་རེད།བཞུགས་མོལ་ཚོགས་འདུའི་ཐོག་མཁས་དབང་རྣམ་པས་ཞལ་གཅིག་གྲགས་ཀྱི་ཐོག་ནས།